
DE 

ANNI  TEMPESTATUM. 


QUASDAM  PRAEFANDA. 

Indagare  quantum  et  quousque  ratio  coeli 
et  anni  tempestatum  Britanniae  propria  vale¬ 
tudinem  corporis  afficiat,  plurimum  medico¬ 
rum  interest  ;  argumentum  sane  difficile : 
lectorque  benigne  spero  maculis  ignosceret 
in  re  hujusmodi  tractanda,  vix  profecto  evi¬ 
tandis. 

Britannia  Magna,  prae  situ  proprio,  terrae 
Continenti  propinqua,  forma  angusta,  et  an- 

fractuosa,  coelo  vario,  alio  ex  alio  subito  fac¬ 
to,  perpetuo  exagitatur,  multo  magis  quam 
caeterse  terrarum  orbis  regiones.  Non  pruina 
et  frigore  intentiore  rigescentes,  jure  tamen 
de  jove  humido,  malo,  et  vario,  querimur ; 
unoque  die  saepe  omnes  coeli  varietates,  quas 
annus  vertens  prodere  solet,  experimur:  id 
quod  rem  propositam  eo  majore  premit  dif¬ 
ficultate,  scilicet  quia  singularum  effectui 
non  diu  perstant.  Si  vero  eaedem  breves, 
citoque  in  alias  abiturae,  tantum  corpora 
laedant,  quanto  magis  necesse  est  diuturnae 
noceant. 

Antiqui  maxime  consuerunt  hanc  rei  me¬ 
dicae  partem  excolere,  et  permagni  existi¬ 
mare;  e  quorum  libris  multa  perutilia  huc 
pertinentia  haurienda.  Medicinae  Pater,  apud 
Aphor  xix.  Sec.  iii.  haecce  habet  verba : 
66  Quilibet  in  quibusdam  temporibus  morbi 
“  fieri  possunt,  nonnulli  tamen  in  quibus- 
“  dani  magis,  tum  fiunt,  tum  irritantur.”  Et 
de  aeribus ,  aquis  et  locis  disserens,  ait,  quo- 

que  apud  Aphor.  xi.  Sec.  iii. :  “  Inter  anni 
“  tempora,  si  hyems  justo  siccior  et  aquilonia 
“  fuerit,  ver  autem  pluvium  et  austrinum, 
“  febres  acutas  fieri  aestate  necesse  est,  et 
“  lippitudines  et  difficultates  intestinorum, 
“  praesertim  mulieribus  et  viris  natura  hu- 
u  midioribus.” 

Nemo,  his  perlectis,  dubitare  potest  quin 
Hippocrates  acerrimo  studio  coelum  et  anni 
tempora  perscrutatus  esset.  Quae  scripsit  de 
coelo  terrarum  “  sole  nimium  propinquo”  ar¬ 
dentium,  quodammodo  etiamnum  nostro  con¬ 
veniunt  ;  quod  luculenter  docet  eundem  ae¬ 
ris  habitum  eadem  ubique  fere  terrarum  prae¬ 
stare. 

Annis  fere  triginta  abhinc,  medici  summa 
opera  indagarunt  et  notarunt  coeli  rationem 
et  mutationes  singulas,  per  plures  annos : 
tunc  temporis,  vero,  invaluit  humorum  pa¬ 
thologici,  et  medicos  admodum  fefellit ;  iste 
lentor  humorum  injuria  plurimi  fiebat,  de 

quo  subtilius  et  ineptis  argutiis  disserentes 

/ 

graviter  saepe  medici  errarunt. 

Huxhamus,  apud  librum  de  aere  et  epide¬ 
micis,  inter  quaedam  praefanda,  hanc  habet 
orationem  :  “  At  si  diutius  talis  perstat  tem- 
“  pestas,  (viz.  sicca  valde  et  frigida)  solida 
cc  fiunt  stricta  perquam,  et  nimis  elastica, 
cc  fluida  verum  crassa  valde,  et  glutinosa, 
“  imo  ad  vascula  minutissima  permeanda, 
u  multo  minus  idonea,”  &c. 

Boerhaavius  et  ejus  aemuli,  comperto  in¬ 
flammationes  potissimum  hyeme  et  vere  in¬ 
cidere,  simul  notato  harum  propriam  esse 
crustam  albidam  sanguinem  vena  incisa  de¬ 
tractum  obtegentem,  frigus  recta  sanguinem 
afficere,  nempe  densare,  voluerunt:  eam  vero 
crustam,  non  sanguine  crassiore  et  glutinoso, 
sed  minus  proclivi,  qui  coiret,  innixam  esse 
comperimus;  et  frigus  totum  corpus  firmare, 
constringere,  incitare,  ut  cor  et  arteriae  vali¬ 
dius  salirent,  et  ut  corpus  ad  inflammatio¬ 
nem  propensius  esset,  efficere.  Sic  illi  me¬ 
dici  de  re  ipsa  rectum  sentientes,  falsi  tamen 
ratiocinati  sunt. 


ANNI  TEMPESTATUM. 


5 


QU7EDAM 

DE  COELO  ET  ANNI  TEMPESTATIBUS. 


Spe  incerta,  certum  mihi  laborem  sustuli. 

Teren.  Hecyra. 


Parum  valetudo  mutari  aut  affici  videtur 
aere  tenuiore  aut  densiore ;  quanquam  saepe, 
intra  viginti  quatuor  horas,  gravitas  ejus  ad¬ 
modum  subinde  variet,  imo,  inter  libram 
unam  et  octingentas.  Tanta  mutatio  istius 
fluidi  resilientis,  tam  ad  vitae  necessarii  flam¬ 
mam  sustinendam,  corpus  plurimum  impel¬ 
lere  et  afficere,  alicui,  primo  aspectu,  videa¬ 
tur  5  opinione  multo  tamen  minus,  usus  edo- 

cuit.  Neque  tamen  inficiandum,  asthmaticos 
et  valetudine  imbecillos  inde  torqueri. 

Coelo  humido,  nubilo,  nebuloso,  unicuique 
fere  animi  languescunt ;  cujus  rei  ratio  pro¬ 
fecto  parum  constat,  ipsa  autem  notissima 
est. 

Hominem  bene  valentem,  et  viribus  in¬ 
tegris,  ad  omnia  vitae  munera  aptissimum, 
parum  laedunt  coeli  et  tempestatum  mutatio¬ 
nes  ;  maxime  vero  aeg rotantes  et  senio  con¬ 
fectos,  quos  valde  torquent,  imo  saepe  con¬ 
ficiunt  hae  graves  et  malae.  At  vero  medici¬ 
nae  experti,  longe  alia  quam  vulgus,  de  vi 
tempestatum  nociva  sentiunt  :  illis  placet 
easdem  siccas  maxime,  huic  vero,  imbribus 
et  nubilis  humidas  valetudinem  frangere  et 
morbis  patere  ;  et  re  acrius  perpensa,  utram¬ 
que  sententiam  quodammodo  a  vero  prope 
abesse  constabit.  Quo  tamen  utra  sit  vera  aut 
quousque  utraque  utendum  sit,  dijudicemus, 
necesse  est  scrutemur  et  cognoscamus,  quse 
coeli  ratio  extiterit  antea,  et  qualis  anni  tem- 

pestas  fuerit,  consideremus ;  sine  quorum 
notitia,  nihil  certi  de  siccitatis  aut  humoris 
effectu  statuendum  est.  “  Neque  solum  in- 
“  terest,  quales  dies  sint,  sed  etiam  quales 
“  ante  praecesserint.”  Celsus. — Pluviae  et  nu¬ 
bila  diuturna  plures  morbos  pariunt,  eos  vero 
leviores  et  longos ;  frigus  tamen  illis  ac¬ 
cedens  multo  pejores  et  fere  mortiferos  ;  qui 
saepius  inde  Britannos  autumno,  et  hyeme, 
male  habent ;  quibus  scilicet  tempestatibus, 
typhus  cum  gravedine  et  distillatione,  cre¬ 
berrime  grassatur.  Hujusmodi  porro  tem¬ 
pestates,  aere  nimirum  frigido  et  humido,  iis 
morbis  aegrotantibus,  qui  ad  genus  nervosum 
imbecillum  referri  solent,  praecipue  nocent : 
quippe  quae  ingratae  vetant,  quo  minus  do¬ 
mo  egressi  bene  exerceantur,  et  solitis  ob¬ 
lectamentis  reficiantur,  aut  amicis  intersint  $ 
adeo  ut  hypochondriacum  vitae  pigeat,  et 
hallucinanti  false  persuadeatur,  dirissimos  si¬ 
bi  morbos  instare  aut  subesse.  Siccae  contra 
tempestates,  initio,  pauca  mala  progignere 

consuerunt,  imo  etiam  animos  erigere  et  cor¬ 
pora  firmare  videntur.  Quod  si  eaedem  ali- 
quandiu  perstiterint.  Euro  simul  spirante,  res 
longe  aliter  se  habere  coepit :  tunc  in  popu¬ 
lum,  seu  epidemice,  grassari  plures  morbi  gra¬ 
ves  incipiunt;  sed  potius,  qui  inflammationem 
et  incitatius  genus  nervosum,  quam  qui  imbe¬ 
cillitatem  ostendunt,  et  saepe  lethales.  Hinc 
constat,  plures  siccitatibus,  quam  pluviis  et 
nebulis  invalentibus,  emori. 

Si  qua  pestilentia  aliunde  orta  ad  Britan¬ 
niam  adveheretur,  aut  hic  orta  dispergatur, 
coelo  humido  et  nebulo,  quam  sicco,  multo 
facilius  et  latius  patebit:  neque  obscura  ra¬ 
tio  ;  humor  enim  maxime,  ut  carnes  aut 
plantae  corruptae  putrescerent,  aurae  quae  pes¬ 
tiferae  gignerentur,  efficit. 

Quae  scripsit  Robertus  Wilson  eques  de 
morbis  iEgypti  propriis,  compulerunt  ut  cre¬ 
derem  aera  humore  imbutum  aptiorem  esse, 
qui  pestem  gigneret,  et  genitam  inter  popu¬ 
lum  late  spargeret.  Scire  autem  licet,  simili 

ratione  apud  Britannos,  typho,  nostratum 
pesti  maxime  favere  humore  et  nubilis  ma¬ 
lum  j  ovem,  id  quod  postea  disserendum  erit. 

Constat  igitur  aera  siccum,  non  solum 
praesidio  esse,  vetanti  ne  pestis  saeviat,  verum- 
etiam  eidem  jam  urgenti  mederi  ;  scriptis 
enim  mandatur,  plerosque  milites,  qui  Jaffae 
valetudinario  cubuerant  peste  correpti,  et  in¬ 
de,  quo  exercitum  attingerent,  in  loca  arenis 
sicca  et  aestuosa  profugerant,  impotentes 
itineris  explendi,  ad  Jaffam  rediisse,  pestis  in¬ 
tegerrimos,  et  paulo  post  omnibus  vitae  offi¬ 
ciis  functos  esse ;  id  quod  certe  effecerant 
siccitates,  quas  itinerantes  experti  erant.  As¬ 
silimus  quoque  asseruit,  aliquem  eo  aegrius 
pestilentiam  subiisse,  quo  siccius  fuerit  coelum. 

His  absolutis,  sequitur  ut  pro  viribus,  ar¬ 
gumenti  gravissimam  partem  prosequerer; 
scilicet,  quantum  corporis  valetudinem  mu¬ 
tent,  et  quibus  morbis  homines  male  se  ha¬ 
beant,  singula  anni  tempora,  Hyems,  Ver, 
iEstas  et  Autumnus,  indicarem. 

B 


10 


DE  IMPULSU 


i 


* 

DE  HYEME . 


See,  winter  comes,  to  rule  the  varied  year, 

Sullen  and  sad,  with  ali  his  rising  train — 

Vapours,  and  clouds,  and  storms.  Be  these  my  theme» 

Thomson. 


u  Hyems  autem  capitis  dolores,  tussim  et 
“  quicquid  in  faucibus,  in  lateribus,  in  vis- 
cc  ceribus  male  contrahitur,  irritat.”  Celsus. 
— Anni  vertentis  tempora  summo  consilio  et 
sapientia  constituta  sunt ;  non  solum  delec¬ 
tatur  continua  temporum  mutatione  genus 
humanum,  semper  novitatis  avidum,  sed. 
etiam  inde  bona  valetudine  animi  et  corporis 
fruitur,  et  frugibus  terrarum,  quae  nempe  an¬ 
ni  tempestatum  auxilio  maturescunt,  alitur. 

Cito  hominem  novarum  rerum  natura  cu- 

pidum  piget  et  taedet.,  unius  rei  solum  con¬ 
templandae,  sentiendae,  subeundae,  aut  pera¬ 
gendae  ;  omnes  suas  voluptates  ab  aerumnis 
ante  perpetiendis  percipit :  sic  brumam  al¬ 
gentem  passus,  eo  magis  reduce  vere  mulce¬ 
tur. 

Res  est  notissima,  terras  gelu  pigras  polo 
utrique  subnixas  incolentes,  tardius  senes¬ 
cere,  quam  torridas,  omnesque  feras  illic 
magis  quam  hic  pinguescere ;  id  quod  con¬ 
stituit  natura  sapientia  et  consilio,  scilicet 
quo  magis  calescant  et  frigus  melius  susti¬ 
neant  ;  et  quia  bonae  valetudinis  est  modice 
pinguescere,  conjicio,  Hygeiam  frigus  et  prui¬ 
nas  affectare.  In  Britannia,  hyems  quae  levi 
pruina  pigra  est,  saluberrima  existit,  quippe 
quae  ad  ambulandum,  currendum,  hominem 
hortatur,  eoque  corpus  roborat,  cibi  cupidi¬ 
tatem  conciliat,  et  mirum  in  modum  saluti 
consulit.  Inter  talem  tempestatis  habitum 
febres  rarius  saeviunt ;  quod  si  ante  ortae  sint 
quam  jupiter  pruinosus  accesserat,  hic  se- 

quens  nunquam  non  eas  sedat,  et  quasi  com¬ 
pedibus  vincit,  imo  etiam  fugat ;  nimirum 
halitus  putres,  qui  febres  pepererant,  cohi¬ 
bendo,4,  aera  purgat,  nubila  densa  maligna 
fugat,  et  semper  salutis  praenuncio  existit; 
hinc  vetus  proverbium,  “  A  green  Christmas- 
6t  day  makes  a  fat  church-yard 

Ubicunque  terrarum  pestis  et  alii  morbi 
maligni  grassantur,  scriptis  mandatur,  simul 
atque  terrae  pruina  et  nive  canescere  incipi¬ 
ant,  hos  illico  fere  evanescere  :  aegri  antea 
languentes,  adeo  ut  parum  abesset  quin  ex- 
tinguerentur,  sensim  quasi  reviviscunt,  om¬ 
nia  medicamenta  et  auxilia  nunc  magis  pro¬ 
ficiunt,  quae  antea  nihil  omnino  juverant. 
Celsus  opinatur,  “  pessimum  ergo  coelum 
66  esse,  quod  aegrum  facit,  adeo  ut  in  id  quo- 
“  que  genus,  quod  natura  pejus  est,  in  hoc 
“  statu  salubris  mutatio  sit.” 

Gregorius  noster  ait,  inter  praelegendum, 
sibi  contigisse  typhum  testari  longe  lateque 
Edinburgi  patentem,  hyeme  pruinosa  solum- 

modo  vero  ;  et  subtiliter  notat,  per  aedes  an¬ 
gustas,  squalidas,  perflatus  penitus  expertes, 
et  inde  tetro  halitu  corruptas  ;  quarum  hk 
colae,  scilicet,  obturatis  fenestris,  quo  coeli 
spiritam  excluderent,  ut  pestilentia  maligna 
pariatur,  effecerant.  Haec  gravis  sunt  mo¬ 
menti  et  observatu  dignissima  :  quibus  aliis¬ 
que  infra  proponendis,  nixi  quidam  pestilens 
typhus  sit  necne  dubitare  ausi  sunt. 

Pruina  animantibus  et  plantis  pariter  salu¬ 
bris  existit,  et  gravis  fit  hyems  hac  expers : 
quaecunque  e  terra  nascuntur,  vere  pruinam 
excipiente,  magis  vigent ;  qua  nimirum  prae¬ 
gressa,  plantarum  incitabilitas  intenditur  et 
adaugescit ;  unde  calor  rediens,  eo  magis  vi¬ 
res  torpentes  suscitat. 

Apud  nostrates,  hyeme  nisi  non  pruinosa, 
sed  nebulosa  et  humida,  typhus  raro  inter 
populum  grassari  solet.  Non  raro  autem 
hujusmodi  hyemem  Britannia  ostendit ;  qui¬ 
bus  temporibus  igitur  nunquam  non  urbes 
magnas  typhus  aggreditur  ;  maxime  vero 

pauperum  tabernas  squalidas  affectat,  rarius 
divitum  aedibus  mundis,  spatiosis,  et  cultis 
insidens.  Quidam,  neque  parvi  nominis,  his 
aliisque  freti,  typhum  pestilentem  esse  nega¬ 
runt,  et  eum  ad  coeli  proprietates  parum  com¬ 
pertas  retulerunt,  qui  alia  atque  alia  accepit 
nomina,  pro  locis,  ubi  has  subierit  aer  muta¬ 
tiones  ;  qualia  febris  castrorum ,  carcermn , 
nosocomii ,  navium ,  &c.  quibus  in  locis  ho¬ 
minum  frequentia  maxima  aer  haud  parum 
vitiatur.  Fordyce  opinatur  suum  aut  ovium 
turbam  confertam,  pari  ratione,  aera  corrum¬ 
pere,  et  ut  ipsi  homines  inde  febriant  ita  effi¬ 
cere. 

Huic  certe  sententiae  favetur,  eo  quod 
typhus  fere  solum  certis  anni  tempestatibus, 
et  coeli  conditionibus,  graviter  saevire  vide¬ 
tur  ;  dum  variola  et  rubeola  fere  nunquam 
et  nusquam  ardere  nequeunt. 

Qui  hac  sententia  utuntur,  nullum  mor¬ 
bum  pestilentem  habendum  existimant,  nisi 
sub  omni  tempore  et  coeli  genere,  ex  altero 

febriente  ad  alterum  sanum  transire  possit, 
nil  omnino  operae  conferentibus  iis,  quae  ty¬ 
pho  et  scarlatinae  faveant ;  et  quia  his  mor¬ 
bis  aegrotantes  e  locis  squalidis,  angustis,  aere 
corrupto  vitiatis,  in  spatiosa,  munda  et  auris 
puris  impleta,  advecti,  cum  aliis  vix  unquam 
mala  sua  communicant;  cujus  rei  extant  in¬ 
numera  fere  exampla  #,  hinc  typhus  necne 
sit  pestilens,  dubitatur.  Quaestionem  adeo 
difficilem  expedire  non  profiteor. 

Hac  autem  anni  tempestate  varia  et  saepe 
mutata,  nemo  fere  gravedine,  distillatione  et 
angina  vacat ;  quae  mala  cuticulae  halitui, 
frigore  represso,  plerique  deberi  perhibent ; 
potius  vero,  uti  ipse  opinor,  ad  calorem  subi¬ 
to  frigus  excipientem  sunt  referenda  ;  ut  ubi 
alicui,  calor  foci  ardentis  frigus  et  pruinas 
sub  dio  statim  sequitur,  quando  incitabili- 
tate  arteriarum,  faucium,  animaeque  fistula¬ 
rum,  prae  algore  praegresso,  adaugescente, 


*  Vide  Russell,  Fordyce,  et  Rush. 

proximum  est,  ut  calor  mox  adhibitus  eas¬ 
dem  graviter  et  vehementer  micare  et  reniti 
faceret,  eo  ut  interdum  inflammationes  jam 
dictae  accenderentur. 

Quod  multa  alia  profecto  lucide  docent, 
vultus  scilicet  primo  Euri  algidi  auris,  dein 
subito  ardoribus  ignis,  subjectus,  admodum 
turgere  et  rubescere  coepit.  Eodem  spectat 
frigidarii  effectus  ;  quod  primo  intus  repulso 
sanguine,  ut  idem,  valido  renixu,  ad  suim 
mam  cutem,  summa  vi,  iterum  deferatur  effi¬ 
cit. 

Catarrhus,  ut  quidem  alii  morbi,  facilius 
infertur,  et  eo  levioribus  noxis,  quo  saepius 
antea  aliquem  male  habuerit ;  imo  humor  pe¬ 
dibus,  aut  aurae  frigidae  manibus,  sine  vesti¬ 
tu  solito,  admotae,  satis  ad  hunc  morbum 
gignendum  valent:  summus  iste  consensus, 
quo  varia  membra  et  viscera  corporis  invi¬ 
cem  consociantur,  certe  efficit,  ut  noxa  huic 
parti  illata,  illam  neque  semper  vicinam  tor¬ 
queat:  hinc  et  ex  lege  supra  comprehensa 

tanti  effectus  e  tantulis  causis  proficisci  viden* 
tur. 

Saepissime  inter  hyemem,  eodem  die,  cu¬ 
bicula  et  coenacula,  igne  calefacta,  invicem 
petimus  et  relinquimus,  prae  hodierna  viven¬ 
di  consuetudine ;  adeo  ut  calor,  quem  uno 
die  corpora  nostra  subeunt,  hac  quam  illa 
hora,  tanto  major  aut  minor  sit,  quantum  in¬ 
signiunt  gradus  xxv  vel  xxx  thermometri 
Fahrenhei t ;  quae  tanta  mutatio  aliquem  ad 
plurimos  morbos  propensiorem  non  reddere 
nequit. 

Quoties  ipsa  dira  tabes  pulmonalis,  ex  tam 
tenui  initio  orta,  et  per  insidias  adrepens, 
cito  miseros  absumit :  haec  scilicet  noxa  ante 
latens,  semina  hujus  mali  generi  humano 
adeo  terribilis  stimulat,  et  vigere  facit ;  de 
quo  paulo  amplius  disputare  haud  alienum 
judico. 

Inter  omnes  fere  scriptores  convenit,  stru¬ 
mam,  tetrum  istud  vitium,  plus  minusve  in 
pluribus  morbis  valere,  scilicet  horum  sana- 

c 

tionem  admodum  impedire.  Insuper  ratio¬ 
nem  coeli  Britannici  varii,  modo  sicci,  modo 
humidi,  nunc  gestuosi,  nunc  algidi,  ad  eos 
plurimos  morbos,  imo  etiam  strumae  cogna¬ 
tos  alios  pariendos,  multum  operae  conferre. 
Longum  esset  omnia  ista  mala  meminisse, 
quibus  hyeme  torqueri  solent  Britanniarum 
incolae,  indole  strumosa  infecti  \  quod  pro¬ 
fecto  vetant  angusti  limites,  quibus  conti¬ 
neor.  Sat  erit  praecipua  proferre. 

Phthisis  pulmonalis  nunc,  quam  olim  mul¬ 
to  gravior  et  crebrior  saevire  comperitur ;  et 
indies  sensim  progredi  et  latius  patere  vide* 
tur,  prae  vivendi  luxuriose,  culte,  et  intemper¬ 
anter  consuetudine,  quae  nunc  certe  maxime 
invalet :  et,  id  quod  omnium  gentium  his¬ 
toriae  docent,  quadam  lege  necessaria,  arti¬ 
bus  ingenuis,  et  scientiis  florentibus,  et  ur¬ 
banitati  accedit.  Sullustius  ornatus  sic  bene 
de  luxus  malis  disseruit ;  “  Verum,  ubi  pro 
“  labore  desidia ;  pro  continentia  et  aequi- 
6C  tate  libido  atque  superbia  invasere :  for- 

46  tuna  simul  cum  moribus  immutatur.” 
Sallust.  Catii. 

Vestitus  nunc  justo  parcior  et  tenuior, 
hodiernis  temporibus,  quam  apud  majores, 
multo  minus  valetudini  secundas  tuendas  ac¬ 
commodatur  ;  quem  multum,  e  lana  con¬ 
fectum  oporteret,  (id  quod  indicavit  alma 
natura  oves  Britannis  largita).  Apud  majores, 
sedes  ea  lege  instructae  et  aedificatae  sunt,  ut 
auris  purioribus  multo  liberius  imbuantur; 
quo  factum  est  aera  cubiculi  non  multo  ca¬ 
lidiorem  ipso  jove  pleno  extitisse,  eoque 
morbos  coelo  subito  mutato  exortos  rariores 
contigisse.  Vestes  sericas  variae,  quas,  con¬ 
tra  quod  docet,  et  oportet,  fbeminas  nostrates 
induere  consuerunt,  terras  sole  propinquo 
aestuosas  incolentibus  omnino  sunt  idoneas. 

*  Si  vero,  more  mutato,  indusio  se  laneo 
vestirent,  exutis  istis  araneis,  me  judice,  non 
solum  animo  et  corpore  melius  valerent,  sed 
pulchriores  essent,  vultum  ruberent,  animos 
hilares,  non  pallidae  et  languentes,  quod  nunc 

saepius  accidit,  sed  ipsius  Veneris  rosea  sani¬ 
tate  et  venustate  ridentes. 

Plerique  judicant  vitam  ignave  actam,  jo- 
vem  paulo  frigidiorem,  impurum,  non  satis 
expurgatum,  et  renovatum?  simul  humidum 
et  nebulosum,  nulla  praeterea  noxa  auxili- 
ante,  strumam  inferre  posse.  Talem  vero 
aeris  habitum  hyemi  Britanniae  plerumque 
subesse  satis  constat. 

Nulla  sane  noxa,  quam  frigus  humori  ac¬ 
cedens,  strumam  validius  progignit:  hic  illi 
junctus  multo  magis,  quam  illud  solum,  cor¬ 
pus  refrigerat.  Hinc  haud  raro  glandes  con¬ 
globata  tumuisse  videntur ;  qua  vero  ratione, 
jupiter  frigidus  et  humidus  corpus  proclivius 
ad  hanc  labem  diram  reddat,  statuere  ne¬ 
queo  ;  plures  causae  conjunctae  operam  huc 
conferre  videntur. 

Homines  et  belluae  quadrupedes,  a  plagis 
ardentibus,  quas  incoluerant,  ad  algentes 
translati  illico,  in  labem  strumosam  illabun- 
tur.  Hinc  nil  dubii  est,  ut  opinor,  ut  frigora 

eceli  Britannici,  imo  aliarum  Europae  regio¬ 
num,  magna  ex  parte,  creberrimum  hujus 
morbi  incursum  moliantur. 

Phthisis,  quanquam  inveterascens,  aestate 
mitescere  quidem  coepit ;  frigus  autem  hu¬ 
mori  accedens  cito,  autumno  et  hyeme  redi¬ 
turum  semper,  ut  ingravescat,  novis  viribus 
exardeat,  et  nec  multo  post,  hominem  ex- 
tinguat,  efficit. 

Struma,  per  insulam  nostram  speciem  adeo 
variam  et  multiplicem  prae  se  fert,  pro  cor¬ 
porum  proprietatibus,  astate,  sexu,  aliisque 
jam  dictis,  ut  acerrimi  medici  peritiam  saepe 
falleret ;  inter  etiam  notas  bonas  et  spei  ple* 
nissimas,  summam  solertiam  illudat. 

“  Lentaque  miserrima  tabe  liquitur,  ut  glacies 
u  Incerto  saucia  sole.”  Ovid. 

Quinetiam  hyemum  Britanniae  coelum  vari¬ 
um  quosdam  longis  morbis  implicat ;  quo¬ 
rum  non  pauci  in  acutos  occisuros  abeunt. 

Hoc  enim  anni  tempus  sensibus  ingratum, 
omnes  fere  impellit  juvenes  et  senes,  opum 

indigos  et  divites,  ut  minus  solito  exercean¬ 
tur.  Idoneo  autem  corporis  motu  mens  sana 
in  corpore  sano  plurimum  innititur :  auree 
hyemis  frigidae  cibi  cupiditatem  acuunt ;  cu¬ 
jus  idcirco  plus  hyeme  assumi  solet,  quan¬ 
do  exercitatione  plerumque  minore,  et  hu¬ 
moribus  secernendis  et  excernendis  repressis, 
idem  minus  requiritur.  Minus  fellis,  frigido 
quam  aestuoso  coelo  secerni  satis  innotescit ; 

id  quod  necesse  est  alvum  tardet.  Hinc  tem- 

« 

pestatibus  frigidis  contingere  solent  apo - 
plexia ,  sanguinis  profluvia,  colica ,  viscerum  in¬ 
flammationes,  aliique  plurimi  morbi,  quibus 
alvi  pigrities  favet,  et  quos  incitat.  cc  Ex  eo- 
“  que  (i.  e.  ventre  suppresso)  inflammationes, 
cc  caligines,  capitis  dolores,  aliaque  superioris 
u  partis  mala  increscunt.55  Celsus,  lib.  i. 

Arthritide  et  rheumatismo  magna  multi¬ 
tudo  ex  agris  nostratibus  conflictatur :  illam 
nunquam  non  exasperat  jupiter  frigidus  et 
humidus ;  neque  parum  eodem  valet  ordo 
exercitationis  intermissus ;  nimirum,  sanguis,, 

aequo  rivo,  per  omnes  suas  fistulas,  ad  totum 
corpus  distributus  arthriticos  admodum  ju¬ 
vat  ;  quod  quantae  et  quot  causae  in  iisdem 
impediunt,  quisque  sibi  judicet. 

Rheumatismus,  ut  caeteri  morbi  ad  classem 
pyrexice  pertinentes,  saepissime  frigore  sum¬ 
mo  corpori  ante  praeter  solitum  calenti  adhi¬ 
bito,  enascitur ;  eo  magis,  si  prius  aliquis  in¬ 
sudare  coeperit. 

Memoratu  vero  dignissimum  est,  viginti 
ampliusve  homines,  huic  noxae  objectos,  inde 
alios  in  alios  morbos  haud  raro  incidere. 
Frigus  igitur  omnia  humana  corpora  eadem 
ratione  afficit;  alia  vero  aliis  morbis  male 
habet,  prout  varient  eorundem  proprietates, 
indoles,  aetates,  &c. ;  adeo  ut  modo  Ophthal¬ 
mia ,  modo  pneumonia ,  modo  diarrhoea ,  alias 
catarrhus ,  alias  hydropes  aut  rheumatismus 
invaderet,  et  cuique  pars  natura  magis  im¬ 
becilla  torqueatur.  Celsus  rectissime  sic  ait : 
<c  Possunt  enim  quaedam  subesse  corpori, 
^  vel  ex  infirmitate  ejus,  vel  ex  aliquo  efiec- 

“  tu,  quae  vel  in  alio  non  sunt,  vel  in  hoc 
u  alias  non  fuerunt ;  eaque  per  se  non  tan- 
“  ta,  ut  concitent  morbum,  tamen  obnoxium 
ec  magis  aliis  injuriis  corpus  efficiant.”  Lib.  i. 

Huic  (i.  e.  hyeme)  potissimum  anni  tem¬ 
pestati  arthritis  incumbere  solet,  “  Januario 
*c  exeunte  aut  incipiente  Februario,”  ut  Sy- 
denham  scripsit.  Aer  frigidus  et  nubibus  ma¬ 
lus,  his  temporibus,  cutis  spiritum  reprimit,  et 
ab  idonea  exercitatione  deterret ;  ideoque, 
corpore  repleto,  hunc  morbum  facile  arces¬ 
sit  :  neque  parum  eodem  valet  ventriculi 
functio  corporis  ignavia  laesa ;  quippe  quae 
semper,  in  arthritide,  languescit  et  corrum¬ 
pitur. 

Gregorius  inter  praelegendum  meminit 
signa  plurima  hoc  coeli  genere  instare  et  sub- 
esse  pravae  concoctionis,  calore  verno  et  aesti¬ 
vo  abitura :  id  quod  docere  videtur  his  ad 
terras  meridionales  coelo  mitiore  beatas  mi¬ 
grandum  esse. 

Quinetiam  scarlatina  saepe,  hac  anni  tem- 

pestate,  grassatur  inter  algorem  et  nubila, 
neque  raro  apud  Britannos  epidemice ;  cre¬ 
berrima  autem  esse  consuevit,  verno  tem¬ 
pore,  si  profecto  huic  tale  coelum  contingat. 

Qui  asthmate  torquentur,  plurimum  coeli, 

annique  temporum  ratione  affici  consuerunt ; 

♦ 

quos  tamen  potissimum  laedit  aer  varius,  in¬ 
vicem  modo  frigidus,  modo  calore  fovens : 
quo  fere  nihil  plus  operae  ad  accessiones  ex¬ 
asperandas  confert.  Quibus  vero  ex  his  tu¬ 
bercula  pulmonis  ante  extiterint,  gravissimae 
fit  noxae  istiusmodi  coelum ;  quippe  quod 
haec  incitat  et  inflammat,  et  tandem,  ut  ex¬ 
ulcerentur,  et  miseri  dira  tabe  pulmonali 
emacrescant  et  extinguantur,  efficit.  Inter 
asthmaticos  melius  et  facilius  spirant  alii  au¬ 
ris  puris,  quales  ruris  sunt  propriae  ;  alii  cor¬ 
ruptis  istis  magnarum  urbium  :  illud  autem 
convenit,  omnem  subitam  mutationem  nun¬ 
quam  non  esse  gravem. 

Profluvium  sanguinis  hanc  prae  cae teris  an¬ 
ni  tempestatibus  affectat  \  neque  ratio  ob¬ 
ii 

scura  ;  inflammationi  enim  cognatum  est, 
plerumque  incitatiore  vasorum  motu  nixum ; 
quo  fit  ut  plus  justo  sanguinis  in  vasa  resolu¬ 
ta  impelleretur. 

Hypochondriacis  jupiter  frigore,  nebulis 
aut  fumis  malus,  animorum  langorem  et 
aerumnas  graviter  intendit.  Eodem  potissi¬ 
mum  spectant  noctes  longae  hyemis  j  qua¬ 
rum  scilicet  magnam  partem  vigilare  sole¬ 
mus  :  hypochondriacum  vero  saepe  otiosum, 
et  ignavia  vires  animi  atterentem,  vanis  mi¬ 
seriis  suam  mentem  quasi  exedentem,  harum 
taedet.  Oportet  igitur  medicus  animo  potius 
quam  corpori  medeatur,  et  ethici  vice  funga¬ 
tur  ;  imo  etiam  sanitatem  reducere  saepe 

non  medicinae  sed  religionis  est. 

* 

Heberdenus  opinatur  infantes  potissimum 
tempestatibus  frigidis  absumi,  ideoque  hy- 
eme  et  vere  maxime  ;  porro  longe  plures  ex 
his,  nondum  annos  duos  natos,  et  plerumque 
alvo  laborantes.  Teneri  nempe  et  irritabiles 
praecipue  ad  summam  cutem,  frigus  gravioris 

subeundi,  et  crebrarum  nostri  coeli  mutatio¬ 
num  patiendarum,  sunt  impotentes.  Iste 
autem  consensus,  quo  summum  corpus  et  in¬ 
testina  se  invicem  afficiunt,  notissimus  est : 
et  quot  infantes  ratio  hyemis  Britannicae  oc¬ 
cidit,  usus  quotannis  optime  edocet. 

Ex  jam  memoratis  constat,  senes  hoc  anni 
tempore  multum  urgeri,  et  quibuscunque 
malis  aegrotent,  asthmate ,  arthritide,  rheu¬ 
matismo ,  vel  catarrho,  haec  omnia  hyeme  in¬ 
gravescere  *,  et  senes,  quia  juventutis  viribus 
et  robore  carent,  tunc  multo  gravius  tor¬ 
queri  ;  hoc  denique  potissimum  anni  tem¬ 
pore  emori,  frigore  labefactos  et  confectos. 

Come,  gentle  Spring ,  etherial  mildness,  come, 
And  from  the  bosom  of  yon  dropping  cloud, 
While  music  wakes  around,  veil’d  in  a  sbower 
Of  shadowing  roses,  on  our  plains  descend. 

Thomson. 


Siquidem  hyems  et  ver  in  Britannia,  coeli 
rationem,  saepe  parum  inter  se  discrepant,  et 
fere  aequaliter  humida  et  frigida  esse  consue¬ 
runt,  facile  cuivis  contemplanti  videretur, 
utrique  eosdem  morbos  omnino  fere  sub- 
esse  ;  id  quod  profecto  non  raro  evenit : 
plerumque  vero  aliquantum  interest.  Constat, 
igitur,  multa  ex  iis,  quae  jam  nunc  de  hyeme 
scripsi,  pari  jure  ad  ver  pertinere  :  quocirca 

tenui  tantum  opus  erit  sermone,  quo  hanc 
argumenti  partem  absolverem. 

Vernam  tempestatem  poetae  carminibus 
et  fabulis,  omnium  jucundissimam  esse  ceci¬ 
nerunt,  et  Veneri  et  Amoribus  sacram. 

Oh!  qu’apres  de  rudes  tempetes 
11  est  agreable  de  v-oir 
Que  les  aquilons,  sans  pouvoir 
N’osent  plus  gronder  sur  nas  tetes  1 
Que  le  repos  est  doux  apres  de  longs  travaux  ! 

Quon  aime  le  plaisir  qui  suit  beaucoup  de  maux ! 
QiTapres  un  long  hiver  le  printemps  a  de  charmes ! 

Voy.  Racine;  tome  iii.  de  1’edit.  de  1789* 

Quanticunque  habeatur,  qualemcunque  ju¬ 
cunditatem  prae  se  ferat  hoc  anni  tempus  in 
aliis  terris,  uti  Italia,  &c.,  certe  ver  Britan¬ 
nicum  haudquaquam  est  aut  saluberrimum 
aut  gratissimum  ex  anni  temporibus,  et  pro¬ 
fecto  potius  nubilis,  algore,  jove  malo  et  hy- 
emis  propriis  stipari  observatur,  quam  ridere 
illo  sereno  sole  et  favonio  blando,  quibus 
carmina  donarunt  :  quod  almi  aestatis  ardores 
interdum  adeo  celeriter  sequuntur,  ut  terrae 

fruges,  antea  crudas  et  languidas,  eito  pubes¬ 
cere  et  maturescere,  et  fructus  acerbos  dul¬ 
cescere  videamus.  Apud  terras  septentrio¬ 
nales,  pruina  rigentes,  idem  multo  citius  per¬ 
ficitur;  et  paucis  fere  diebus,  sole  ardente 
algores  excipiente,  plantae  tempestivam  ma¬ 
turitatem  attingunt. 

Tabulae  mortuorum  solennes  vere  plures 
quam  alias  emori  indicant ;  quod  tamen  mi¬ 
nus  veris  ipsius,  quam  hyemis  praegressae 
noxis  inniti  videtur  :  siquidem  plerique 

t  r  y 

morbi  pessimi,  hyeme  orti,  non  statim  occi¬ 
dunt,  sed  diutius  trahunt ;  qua  ratione,  ver 
tot  homines  conficere  videtur,  antea  scilicet 
in  morbos  incidentes,  tunc  tandem  attrita 
valetudine,  pereunt. 

Inter  omnes  convenit,  vernum  tempus  po¬ 
tissimum  inflammationes  arcessere  et  accen- 

- 

dere ;  quas  ad  frigus  ejusdem  quaesitissi¬ 
mum,  quo  in  hac  insula  stipari  solet,  referre 
nobis  placet ;  nimirum  imbres,  ultima  hy¬ 
eme  decidentes,  mirum  in  modum,  aera  re- 

frigerant,  humoribus  e  solo  in  auras  ascen¬ 
dentibus  et  vaporatis.  Chemia  edocuit  va¬ 
pores  calorici  capaciores  quam  humorem, 
illud  undique  adsciscere,  et  eo  vicina  refri¬ 
gerare.  Hinc  patet  causa,  quare  ver  tantum 
habeat  frigoris.  Hinc  inflammationes,  quales 
pulmonis,  pleurae,  faucium,  &c.  ex  quo  flo¬ 
ruit  Hippocrates  ipse,  usque  ad  Culleni  tem¬ 
pora,  semper  veris  propriae  sunt  habitae.  Cor¬ 
pus,  igitur,  hac  tempestate,  plenius  et  incita¬ 
tius  esse  consuevit,  et  ad  istam  diathesin 
pklogisticam  fit  propensum,  atque  idonea  cu¬ 
ra  adhibita,  nunc  satis  commoda,  imo  optima 
fruitur  valetudine.  Quantum  sane  frigus  ad 
hominem  roborandum,  ciendum,  et  implen¬ 
dum  valeat,  nemo  ex  rei  medicae  expertis 
ignorat :  halitum,  qui  per  cutem  summam 
manat,  cohibet :  hanc  ipsam  constringit,  prae 
mirabili  consensu  jam  dicto,  simul  ventriculi 
fibras  confirmat,  eoque,  ut  aliquis  bene  cibos 
appetat  et  concoquat,  facit ;  vim  cordis  et 
arteriarum  intendit,  musculos  firmat,  ampliat. 

et  magnopere  totum  genus  nervosum  conci¬ 
tat  ;  quod  natura  universa  reviviscens,  et 
quasi  pullulans  et  florens,  varia  et  pulchra 
multum  juvat  et  reficit ;  eoque  magis,  mcestis, 
tristibus  et  longis  hyemis  noctibus  praeteri¬ 
tis,  vernae  et  sesti vae  jucunditate  collatis,  ho¬ 
mo  hilarior  gaudet  et  viget. 

Morbi  publice  grassantes,  uti  influenza, 
&c.  qui  epidemici  nominari  solent,  vernum 
potissimum  omnium  temporum  affectare  vi¬ 
dentur,  praesertim  siccitate  et  subsolano  in¬ 
valentibus.  Iste  catarrhus  pestilens,  cui  no¬ 
men  influenza ,  saepe,  per  omnes  fere  Europae 
terras  simul  patuit ;  quod  paucis  ante  annis 
accidit  :  quocunque  vero  pervenerit,  idem 
coeli  genus  praevaluit ;  cujus  idcirco  cuidam 
proprietati,  non  satis  perspectae  hic  morbus, 
quadam  saltem  ex  parte,  deberi  videtur  ; 
quem  tamen  contagio  niti  denegare,  esse 
magis  temeritatis,  quam  sani  judicii,  multis 
persuadetur.  Neque  vero  facile  est  intellectu, 
quomodo  contagium  tam  celeriter  omnes 

Europae  terras  permearet ;  pleraque  sane  ob¬ 
scura  pariter  ad  hoc  malum,  typhum ,  et  scar¬ 
latinam  pertinentia,  hactenus  ingenium  fe¬ 
fellerunt,  posteris  expedienda. 

Anni  proximi  vernum  tempus  coelum  ha¬ 
buit  influenzae  pariendae  aptissimum,  qua 
omnique  fere  pestilentia  alia  homines  vaca¬ 
runt  \  genus  equinum  tamen  graviter  aegro- 
tavit,  adeo  ut  plures  equi  subito  conciderint, 
quasi  jovis  fulmine  percussi. 

Praeter  haec,  typhus  interdum  hoc  tempore 

saevit ;  neque  scarlatina  non  in  populum  dif> 

/ 

funditur,  eo  magis  si  antecesserint,  aut  sub¬ 
sint  imbres  cum  frigore. 

Plerique  auctores  anginam  trachealem  in¬ 
ter  morbos  veris  proprios  recensuere ;  et 
quia  frigus  modo  hunc,  modo  catarrhum  in¬ 
fert,  quidam  haec  genere  inter  se  differre  ne¬ 
gantes,  idem  penitus  malum  esse  propo¬ 
nunt  ;  quod  illius  hujusve  speciem  et  for¬ 
mam  induit,  prout  gravius  aut  levius  inside¬ 
at.  Infantes,  quos  corripit  et  strangulat  an» 

gina,  corpora  pleniora,  et  validiora  habere 
consuerunt ;  hinc  inflammatio  gravis,  inci¬ 
tatiores  cordis  et  arteriarum  vires,  saepius 
venam  incidi,  et  corpus  exinaniri,  desider¬ 
antes,  huic  morbo  contingunt. 

Febres  intermittentes,  in  quibusdam  agris 
Angliae,  vere  humido  et  frigido  oriuntur  $ 
at  prae  tempore  aestivo,  salutariter  fovente, 
mox  secuturo,  et  ex  aliis  causis,  leviores  quam 
autumno  fiunt.  Plerique  ex  morbis  veris 
propriis  potissimum  exinanitiones  desiderant ; 
et  totam  fere  curationem,  quae  regimen  anti - 
phlogisticum  vocatur,  id  quod  e  frigore  hujus 
temporis  implente,  firmante  et  ciente,  exoriri 
videtur. 

Febres  continuae  ineuntes,  hac  quam  cae- 
teris  anni  partibus  magis  ardent,  et  inten¬ 
tiorem  istam  diathesin  phlogisticam  ostendunt, 
et  venam  secari  postulant.  Eandem  fere  ra¬ 
tionem  exhibent  febres  intermittentes,  qui¬ 
bus,  vere  multo  magis,  quam  autumno,  ex¬ 
inanitionibus  opus  est,  imo  sanguine  misso, 
antequam  cinchona  officinalis  detur. 


ANNI  TEMPESTATUM. 


35 


DE  TESTATE. 


From  brightening  fields  of  ether  fair  disclos’d, 
Child  of  the  sun,  refulgent  Sunrner  comes, 

''In  pride  of  youth,  and  felt  through  nature  s  depth  : 
He  comes  attended  by  the  sultry  hours, 

And  ever-fanning  breezes,  on  his  way. 

Thomson. 


Constat  halitum  quem  cutis  spirat  aestate, 
quam  caeteris  anni  temporibus  liberiorem 
esse.  Natura,  sapiens  et  provida,  humores  su¬ 
pervacaneos,  et,  ne  foris  ejiciantur,  nocituros, 
alia  via  praeter  solitum  impedita,  per  aliam 
copia  majore  excernit :  hac  vero  lege  renes 
et  arteriae  summae  cutis  suis  muneribus  per¬ 
funguntur.  Res  notissima  est,  inter  ardores 
aestivos  urinam,  rufam,  parcam,  acriorem,  sali- 

bus  abundare ;  hyeme  multam  et  dilutam 
evasuram. 

iEstate,  etiamsi  haec  saluberrima  pars  anni 
habetur,  nequaquam  paucissimi  moriuntur ;  id 
quod  profecto  malis  praegressorum  tempo¬ 
rum  debetur,  nunc  tandem  aegros  extinguen- 
tibus.  Sic  populus,  missis  antecedentibus 
causis,  false  de  rebus  judicat. 

Saepe  calor  gestatis  Britannicae  valde  offen¬ 
dit  et  torquet,  idque  ob  humorem  coeli,  qui 
accedere  solet.  Dies  aestivus,  sole  ardente 
serenus,  ab  eodem  nubilo,  temperie  differre 
existimatur,  quantum  insigniunt  septem  gra¬ 
dus  thermometri  Fahrenheitanii. 

Menses  Junius  et  Julius  in  Britannia,  si 
coelum  humidum  et  nubilum  habentes  omni 
vento  vacent,  multo  gravius  quam  in  Indige 
terris  gestuosis,  corpus  vexabunt  ;  scilicet 
prae  aere  hic  quam  illic  puriore :  aera  enim 
purum,  pellucidum  radii  calorici  ad  jubar 
solis  pertinentes  non  calefaciunt ;  aer  nimi- 

rum  non  incalescit,  nisi  radiis  primo  aliena 
opaca  per  eum  volitantia  calefacientibus. 

JEstate  potissimum  aggrediuntur  turbae 
ventriculi  et  intestinorum  apud  hanc  insu¬ 
lam.  Haud  raro  calor  et  frigus  tam  subito 
hoc  anni  tempore  se  invicem  excipiunt,  ut 

o  > 

accurate  morborum  meminisse,  qui  in  aesta¬ 
tem  incidunt,  difficile  esset ;  neque  raro  haec 
tempestas  hyemis  proprios  exhibet.  ./Estas 
vero  vi  morbos  leniendi  et  finiendi,  quam 
pariendi  magis  est  insignis  ;  et  certe  coeli 
jucunditate  ad  exercitationem  idoneam  hor¬ 
tante,  almoque  calore  fovente,  facit  ut  san¬ 
guis  aequaliter  per  omnes  suos  rivos  et  fistu¬ 
las  profluat :  unde  necesse  est  saepe  morbos 
praecaveat,  jam  urgentes  levet  vel  tollat,  et 
convalescentes  roboret  et  reficiat :  plerosque 
morbos  optime  praevenit  sub  dio  exerceri. 

Quantum  profecto  valeat  exercitatio  ad 
sanitatem  tuendam,  docent  rure  degentes, 
vegeti,  floridi,  robusti ;  quo  auxilio  nemo,  si 
modo  velit,  carere  potest.  Neque  tamen  ma- 

gis  juvare  quam  negligi  solet :  fibras  motri- 
ces  firmat,  et  ampliat ;  et  mirum  in  modum 
ut  animi  vigeant  et  hilarentur,  efficit.  Hinc 
venator,  auceps,  alacer,  torosus,  animo  et 
corpore  optime  valet ;  quo  nullus  atrae  bilis, 
et  morborum  debilitate  et  genere  nervoso 
laeso  ortorum  purior  existit.  Multi  quos  fri¬ 
gus  hyemis  et  veris  rheumatismo  et  arthri¬ 
tide  exercuerat,  nunc  tandem  expediuntur. 
Calor  igitur  aestatis  variis  rationibus  prodest. 
Urbani  imbecilli,  pallidi,  jucunditate  coeli 
impelluntur,  ut  rus  abirent :  animus  natura  ibi 
pulchra,  varia,  florente,  delectatus,  a  propriis 
curis  et  vanis  miseriae  imaginibus  sese  ab¬ 
strahit,  et  salus  et  hilaritas  cito  redeunt. 

Multos  autem  morbos,  imo  pessimos  levat 
aut  tollit  haec  tempestas ;  quales,  dira  et  mul¬ 
tiplex  ista  struma,  phthisis  pulmonalis,  quae 
jam  ante  confirmata  et  inveterascens  mites¬ 
cere  coepit ;  sedatur  tussis  ;  sudores  cohiben¬ 
tur  ;  reviviscunt  vires ;  aeger  cibos  appetit. 

Jam  dicta  probe  docent  quare  phthisi, 

podagra  et  rheumatismo  tortis,  ad  Lusitaniam 
domo  migrare  auxilietur.  Tumores  omni¬ 
geni  ad  strumam  pertinentes  nunc  saepe  pe¬ 
nitus  resolvuntur,  adeo  ut  medico  injuria 
conceduntur  laudes  et  grates  tempori  soli 
debitae.  Sanguinis  profluvia,  aut  abundan¬ 
tia  in  partibus  jam  aut  imminuuntur  aut  pror¬ 
sus  decedunt ;  nempe  prae  sanguine  aequali¬ 
ter  ad  omnes  partes  circumfluente. 

DE  AUTUMNO. 


Cro\vn’d  with  the  sickle  and  the  wheaten  sheaf, 
While  Autumn ,  nodding  o’er  the  ^ellow  plain, 
Comes  jovial  on,  the  doric  reed  once  more, 

"Well  pleas’d,  I  tune.  Thomson. 


Hjec  anni  tempestas,  si  modo  tempestive 
felix  adsit,  pauciora  gignit  mala  ;  locis  vero 
torridis,  et  quibusdam  aliis  regionibus  longe 
gravissimum  omnium  est  tempus. 


Hic  quandam  morbo  cccli  miseranda  coorta  est 
<c  Tempestas,  totoque  autumni  incanduit  asstu, 

“  Et  genus  omne  neci  pecudum  dedit,  omne  ferarum, 
“  Corrupitque  lacus,  infecit  pabula  tabo. 

“  Nec  via  mortis  erat  simplex/'  &c. — 

Virg.  Georg.  lib.  iii.  47S. 

— ardores  nempe  meridiani  frigore  vesper¬ 
tino  et  nocturno  excepti,  viscera  cibis  con¬ 
coquendis  dicata  turbare  habentur,  et  po¬ 
tissimum  choleram  inferre,  quae  ab  omnibus 
scriptoribus  medicis,  quasi  xaf  ad  autum¬ 
num  refertur.  } 

Si  tamen  ejus  morbi  in  Britannia  mitiores 
esse  consuerunt,  calor  tamen  et  frigus  in¬ 
vicem  subito  accedentia  praesertim  eos  in¬ 
ducunt.  Hepar  admodum  afficitur ;  bilis  so¬ 
lito  uberior,  eoque  acrior  intestina  irritat,  et 
inde  choleram  progignit. 

Dysenteria  etiam  mitis,  et  proxima  ad  di¬ 
arrhoeam  accedens,  saepissime  in  autumnum 
et  aestatem  incidit.  Ad  halitum  cutis  incerta 
temperie  imminutum,  et  humores  intus  in  in¬ 
testinum  repulsos  referenda,  et  saepe  max¬ 
ime  ad  subitum  calorem  frigus  sequentem  ; 
qua  ratione,  ineunte  aestate,  mensibus  Maio 
nempe  et  Junio,  exoritur,  id  quod  anno 
mdcccviii  sub  tali  habitu  coeli  per  Angliam 
.septentrionalem  accidit. 

Quia  autumnus  iniens  per  insulam  nos¬ 
tram  calidissimum  anni  tempus  esse  solet, 
tunc  potissimum  hepatis  munus  turbatur  ; 
fel  ubertim  profluit,  et  alvus  biliosa  vires 
convellit ;  calor  hepar  irritabilius  reddit ;  eo- 
que  potare,  injurgitare,  aut  exerceri  praeter 
idoneum  modum,  hac  prae  caeteris  tempestati¬ 
bus,  nocebit ;  hinc  alvi  fluxus,  icterus,  et 
aliae  turbae  viscerum  quae  cibis  concoquendis 
dicantur,  hoc  tempore  praesertim  urgent.  Ne¬ 
que  fructus  acidi  immodice  sumpti  parum 
eodem  spectant. 

Viribus  corporis  motricibus  ardore  aestivo 
antecedente  resolutis,  imbecillitas  et  inde 
multi  morbi  facile  accedunt. 

Febres  continuae  igitur  pessimi  generis, 
typhus  nimirum,  grassantur,  quae  ultimo  au¬ 
tumno  et  ineunte  hyeme,  quam  alias  gravio¬ 
rem  virium  resolutionem  habent,  neque  cor¬ 
pus  exaniri  patiuntur.  Idem  de  febribus  in¬ 
termittentibus  dicere  licet :  has  medici  sem- 
per  maxime  ad  autumnum  pertinere  existi* 

marunt;  neque  injuria,  si  ei  subessent  pluviae 
crebrae,  nebula  et  ardores :  nihil  profecto 
potius  quam  calor  humori  junctus  pessimas 
excitat  febres  ;  imo  similis  aestas  easdem  pari¬ 
ter  exhibet. 

Constat  omnes  inflammationes  hoc  anni 
tempore  potius  debilitate  generis  nervosi 
quam  incitatione  ardente  stipari  et  partim 
oriri :  huc  rheumatismus  potissimum  spec¬ 
tat.  Haud  raro  autumno  potius  vires  cin- 
chona,  vino  et  stimulis  juvari,  quam  sanguine 
detracto  et  corpore  depleto  sedari  desiderat  ; 
neque  non  raro  febri  fere  intermittenti  acce¬ 
dit. 

Denique,  si  jam  aggrederetur  plturce  aut 
pulmonis  inflammatio,  parce  sanguinem  eli¬ 
cere  oportebit,  ne  aqua  intercus  debilitatem 
exinde  ortam  sequatur;  tantum  morborum 
speciem  ratio  coeli  et  anni  temporis  regit  et 
mutat. 

Res  enim,  contra,  omnino  se  habet  vere, 
uti  supra  comprehensum  fuit,  frigore  salu- 

tariter  corpus  afficiente  :  ipse  testatus  sum 
unum  alterumve  exemplum  hujus  inflamma¬ 
tionis  in  mala  jam  dicta  desiturae. 

Proposito  jam  pro  viribus  absoluto,  so- 
lummodo  restat  ut  peterem  mihi  condonen¬ 
tur  errores, \si  quos  incuria  aliave  causa  fude- 

KVV-';  v> 

rit  \  eo  magis  perpensa  ipsius  argumenti  dif- 
ficultate ;  incertum  enim  et  varium  Britanniae 
coelum  facit,  ut  nulla  fere  anni  tempestas 
non  interdum  caeterarum  propria  mala  ex¬ 
hibeat. 

